**AIŠKINAMASIS RAŠTAS**

Dėl Molėtų rajono savivaldybės tarybos 2015 m. gegužės 28 d. sprendimo Nr. B1-120 „Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo“ pakeitimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2015 m. gegužės 28 d. sprendimu Nr. B1-120 „Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo“ (toliau – Paslaugų kainoraštis) buvo patvirtintos įstaigų teikiamų atlygintinų paslaugų kainos. Kūno kultūros ir sporto centro salė, esanti Statybininkų g. 9, buvo neremontuota, nešildoma, todėl buvo nustatyta mažesnė nuomos kaina. Po remonto abiejose Kūno kultūros ir sporto centro salėse sportavimo sąlygos panašios, todėl tikslinga suvienodinti ir nuomos kainas.

Nuo 2016 m. vasario mėnesio savivaldybėje bus teikiamas neformalusis vaikų švietimas (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) pagal programas. NVŠ lėšomis NVŠ programas įgyvendinti gali visi neformaliojo vaikų švietimo teikėjai (išskyrus bendrojo ugdymo mokyklas), kurie atitinka reikalavimus. Siekiant didinti NVŠ teikėjų, vaikų, lankančių NVŠ programas skaičių ir atsižvelgus į Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 31 punktą, nustatoma patalpų, kurias nuomos NVŠ teikėjai, nerenkantys mokesčio iš tėvų, nuomos kaina.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

Neformaliojo vaikų švietimo lėšų skyrimo ir naudojimo tvarkos aprašo, patvirtinto Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 31 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą:**

Teigiamos pasekmės – pakeitus savivaldybės biudžetinių įstaigų teikiamų atlygintinų paslaugų kainoraštį Kūno kultūros ir sporto centro salėmis bus naudojamasi už vienodą kainą. NVŠ teikėjai, nerenkantys mokesčio iš tėvų, patalpas iš savivaldybės biudžetinių įstaigų galės nuomotis už mažesnę kainą.

Neigiamos pasekmės nenumatomos.

 **4. Priemonės sprendimui įgyvendinti**

Teisės akto vykdymas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Jeigu bus vykdoma 20 programų, kurių vykdytojai patalpas nuomos už mažesnę kainą (0,2 Eur už 1 val.), tai savivaldybės įstaigos negaus už nuomą 432 Eur. Per devynis mėnesius savivaldybės įstaigos negaus už nuomą 3888 Eur.

 **6.Vykdytojai, įvykdymo terminai**

Savivaldybės biudžetinių įstaigų direktoriai.

Parengė

Kultūros ir švietimo skyriaus

vyriausiasis specialistas

Arvydas Jurkšaitis